Përmet, më 23-07-2019

TERMAT E REFERENCËS

**Lënda**: Realizimi dhe printimi i Hartës Integrale Turistike të Bashkisë Përmet.

**Projekti:** “Iniciativa për Zhvillimin e Turizmit të Qëndrueshëm në Bashkinë Përmet”

**Përshkrimi i projektit:**

Projekti “Iniciativa për Zhvillimin e Turizmit të Qëndrueshëm në Bashkinë Përmet” zbatohet nga shoqata “Vjosa Explorer” dhe financohet nga Programi Rajonal për Demokracinë Vendore në Ballkanin Perëndimor - ReLOaD. Projekti ka si qëllim promovimin e turizmit të qëndrueshëm si një fushë e rëndësishme për zhvillimin ekonomik dhe rritjen e cilësisë së jetës së banorëve të kësaj treve. Fokusi kryesor është të mbajë gjallë kulturën, historinë dhe traditën e pasur të zonës duke e përcjellë atë tek brezat më të rinj dhe të rrisë ndërgjegjësimin dhe edukimin në mbrojtjen e natyrës dhe mjedisit si elementë të rëndësishëm të zhvillimit turistik të zonës. Grupet e synuara të projektit janë të rinjtë e shkollave dhe të gjithë prodhuesit dhe ofruesit e shërbimeve turistike si artizanët, prodhuesit e produkteve tipike lokale, hotelet e restorantet e zonës, guidat turistike etj si dhe anëtarët e komunitetit të bashkisë në tërësi që janë të ndjeshëm për të rritur e promovuar turizmin nga njëra anë dhe ruajtjen e mjedisit dhe natyrës nga ana tjetër.

“**Vjosa Explorer**” është një organizatë jo-fitimprurëse e cila ka si qëllim zbatimin e politikave shtetërore dhe kombëtare në fushën e turizmit; promovimin dhe krijimi i identitetit të turizmit alternativ nëpërmjet shfrytëzimit të gjithë potencialit ekzistues turistik të vendit; zhvillimin rural si një potencial i madh për rritjen e cilësisë së jetës së komunitetit.

**Përshkrimi i shërbimit që kërkohet:**

“Vjosa Explorer” në kuadër të projektit “Iniciativa për Zhvillimin e Turizmit të Qëndrueshëm në Bashkinë Përmet”, është e interesuar të kontraktojë shërbimin e realizimit të Hartës Integrale Turistike të Bashkisë Përmet dhe printimin e saj, si pjesë e aktiviteteve të këtij projekti.

**SPECIFIKIMET TEKNIKE TE KERKUARA**

|  |  |  |
| --- | --- | --- |
|  |  | **Kërkohet** |
| **Formati:** | | Realizimi i Hartës Integrale Turistike me të gjithë informacionin turistik të Bashkisë Përmet ku futet informacioni kulturor, historik, natyror. Harta do të jetë e pajisur me legjendën përkatëse dhe shenjat konvencionale; nga njëra anë harta me të gjithë informacionin e bazuar mbi shenjat konvencionale dhe legjendën e tyre, nga ana tjetër informacioni i përshkruar për atraksionet kryesore turistike historike, kulturore e natyrore. Modeli në PDF i Hartës do ti dorëzohet kërkuesit të shërbimit.  Printimi i hartës me ngjyra e llustër, nga të dyja anët në format i cili paloset dhe kthehet në një brochure të palosur. |
| **Sasia:** | | Harta Integrale Turistike do të prodhohet në 320 cop. |

**Kushtet e ofertës**

1. Oferta duhet të shprehet në Lek.
2. Subjekti duhet të lëshojë faturë të rregullt tatimore.
3. Çmimi i ofertës duhet të përfshijë të gjitha kostot që lidhen me realizimin e shërbimit si dhe detyrimet tatimore kundrejt shtetit.
4. Çmimi i ofertës përbën shifrën totale dhe mbetet i pandryshuar gjatë realizimit të shërbimit.
5. Pagesa për shërbimin do të realizohet vetëm nëpërmjet transfertës bankare.

**Vlerësimi i ofertave do të mbështetet duke pasur si referencë kryesore përmbushjen e specifikimeve teknike dhe çmimin më të ulët.**

Preferohen subjekte që kryejnë aktivitetin në Bashkinë Përmet.

Të gjithë kandidatët e interesuar (subjekte të licensuar) duhet të dërgojnë dokumentacionin e kërkuar si më poshtë:

1. Ftesa për ofertë e plotësuar
2. Kopje e licensës së subjektit (NIPT)

Dokumentacioni i Ofertës do të dorëzohet nëpërmjet postës ose i skanuar nëpërmjet e-mail, jo më vonë se data 03 Gusht 2019, në adresën e mëposhtme:

**Adresa e dorëzimit të ofertës:**

Shoqata “Vjosa Explorer”, Lagjia “Bajame”, Rruga “Kongresi i Përmetit”, nr. 31, sh. 6, Kati II, 6401, Përmet, Shqipëri.

[vjosa.explorer@gmail.com](mailto:vjosa.explorer@gmail.com)

MIRËPRESIM OFERTEN TUAJ

**OFERTA**

Emri i Subjektit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NIPT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Çmimi i ofruar për realizimin e Hartës Integrale Turistike të Bashkisë Përmet dhe printimin e saj në 320 cop është:**

|  |  |  |  |
| --- | --- | --- | --- |
| **Përshkrimi i produktit** | **Sasia**  **(cop)** | **Çmimi për njësi në LEK**  **(TVSH e përfshirë)** | **Çmimi total në LEK**  **(TVSH e përfshirë)** |
| Realizimi i Hartës Integrale Turistike të Bashkisë Përmet | 320 |  |  |

**Data e ofertës \_\_\_/\_\_\_/\_\_\_\_\_**

**Firma/Vula \_\_\_\_\_\_\_\_\_\_\_\_\_\_\_\_**